Case ID: 1099065
Sentence 8: Konvensiyanın 53-cü maddəsinin 1-ci hissəsinə əsasən, qərarların məcburi icrası haqqında vəsatət ərazisində icra edilməsi nəzərdə tutulan Razılığa gələn Tərəfin səlahiyyətli məhkəməsinə verilir
 Həmin maddənin 2-ci hissəsinə əsasən, vəsatətə aşağıdakılar əlavə edilir: a) qərar və ya onun təsdiq edilmiş surəti, habelə qərarın qanuni qüvvəyə minməsini və icra edilməli olduğunu və ya, əgər qərarın özündən irəli gəlmirsə, qərarın qüvvəyə minməsinə qədər icra edilməli olduğunu əks etdirən rəsmi sənəd; b) barəsində qərar çıxarılan və prosesdə iştirak etməyən tərəfin lazımi qaydada və vaxtlı-vaxtında məhkəməyə çağırılmasını əks etdirən sənəd, tərəfin prosessual fəaliyyət qabiliyyəti olmadığı təqdirdə isə lazımi qaydada təmsil edilməsini təsdiq edən sənəd; v) qərarın, onun ötürülməsi zamanı qismən icra olunmasını təsdiq edən sənəd; q) müqavilə aidiyyəti məsələləri üzrə Tərəflərin razılaşmasını təsdiq edən sənəd.